nibzard/narodne-novine-full-text-markdown huggingface dataset:
## Pravilnik o naknadi troškova i nagradi za rad članovima vijeća i predstavnicima nacionalnih manjina

### NN 24/2006 (1.3.2006.), Pravilnik o naknadi troškova i nagradi za rad članovima vijeća i predstavnicima nacionalnih manjina

# SREDIŠNJI DRŽAVNI URED ZA UPRAVU

**585**

Na temelju članka 30. stavka 2. Ustavnog zakona
o pravima nacionalnih manjina u Republici Hrvatskoj (»Narodne novine«, broj
155/02) i članka 17. Zakona o sustavu državne uprave (»Narodne novine«, broj
75/93, 92/96, 48/99, 15/00, 59/01, 190/03 i 199703) državni tajnik Središnjeg
državnog ureda za upravu donosi

## PRAVILNIK

### O NAKNADI TROŠKOVA I NAGRADI ZA RAD ČLANOVIMA VIJEĆA I PREDSTAVNICIMA NACIONALNIH MANJINA

Članak 1.

Ovim Pravilnikom uređuje se pravo na naknadu
troškova i pravo na nagradu članovima vijeća nacionalnih manjina i predstav­nicima nacionalnih
manjina u jedinicama lokalne i područne (regionalne) samouprave koje su imali u
obavljanju poslova za vijeće, odnosno u obavljanju poslova predstavnika.

Članak 2.

Pod pravom na naknadu troškova u smislu ovog
Pravilnika pod­razumijeva se pravo na naknadu troškova javnog prijevoza i pravo
na dnevnice u visini propisanoj odlukom Vlade Republike Hrvatske o visini
dnevnice za službena putovanja u zemlji i inozemstvu, o visini naknada za
terenski dodatak i za korištenje osobnog automobila u službene svrhe, te o
visini naknade za odvojeni život od obitelji.

Članovi vijeća i predstavnici nacionalnih
manjina ostvaruju pravo na naknadu u visini cijene povratne karte javnog
prijevoza od mjesta svog prebivališta do mjesta održavanja sjednice, po svakoj
održanoj sjednici vijeća ili njegovog radnog tijela.

Ako nije organiziran mjesni javni prijevoz koji
omogućava redoviti dolazak, članovi vijeća i predstavnici nacionalnih manjina
imaju pravo na naknadu troškova prijevoza koja se utvrđuje u visini cijene
karte javnog prijevoza najbližeg mjesta u kojem je taj prijevoz organiziran u
visini cijene godišnje karte.

Članak 3.

Članovi vijeća nacionalnih manjina i predstavnici
nacionalnih manjina ostvaruju pravo na mjesečnu nagradu najviše do visine od
50% od iznosa naknade koju ostvaruju članovi predstavničkog tijela te jedinice
lokalne i područne (regionalne) samouprave, koji iznos će se urediti općim
aktima tijela jedinice lokalne i područne (regionalne) samouprave.

Članak 4.

Ovaj Pravilnik objavit će se u »Narodnim
novinama« i stupa na snagu osmog dana od dana objave.

Klasa: 016-01 /06-01/3

Urbroj: 515-10/06-06-1

Zagreb, 20. veljače 2006.

Državni tajnik

**Antun Palarić**, v. r.

Pravilnik, NN 24/2006-585
## Odluka o izmjeni Odluke o prikupljanju podataka o ostvarenom platnom prometu s inozemstvom

### NN 24/2006 (1.3.2006.), Odluka o izmjeni Odluke o prikupljanju podataka o ostvarenom platnom prometu s inozemstvom

# HRVATSKA NARODNA BANKA

**590**

Na temelju članka 62. stavka 4. i članka 39.
stavka 2. pod i) Zakona o Hrvatskoj narodnoj banci (»Narodne novine«, br. 36/2001.) i članka 49. Zakona o deviznom poslovanju
(»Narodne novine«, br. 96/2003. i 140/2005.) guverner
Hrvatske narodne banke donosi

## ODLUKU

### O IZMJENI ODLUKE O PRIKUPLJANJU PODATAKA O OSTVARENOM PLATNOM PROMETU S INOZEMSTVOM

Članak 1.

U članku 10. Odluke o prikupljanju podataka o
ostvarenom plat­nom prometu
s inozemstvom (»Narodne novine«, br. 136/2005.) riječi
»1. travnja 2006.« zamjenjuju se riječima »1. lipnja 2006.«.

Članak 2.

Ova odluka stupa na snagu osmog dana od dana
objave u »Narodnim novinama«.

O. br.
124-020/02-06/ŽR

Zagreb, 22. veljače 2006.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 24/2006-590
## Odluka o izmjeni Upute o upotrebi šifara osnova naplate i plaćanja u platnom prometu s inozemstvom

### NN 24/2006 (1.3.2006.), Odluka o izmjeni Upute o upotrebi šifara osnova naplate i plaćanja u platnom prometu s inozemstvom

# HRVATSKA NARODNA BANKA

**591**

Na temelju točke XVII. Odluke o uvjetima i
načinu obavljanja platnog prometa s inozemstvom (»Narodne novine«, br. 88/2005. i 18/2006.) guverner Hrvatske narodne banke
donosi

## ODLUKU

### O IZMJENI UPUTE O UPOTREBI ŠIFARA OSNOVA NAPLATE I PLAĆANJA U PLATNOM PROMETU S INOZEMSTVOM

Točka I.

U točki III. Upute o upotrebi šifara osnova
naplate i plaćanja u platnom prometu s inozemstvom (»Narodne novine«, br. 136/2005.) riječi »1. travnja 2006.« zamjenjuju se
riječima »1. lipnja 2006.«.

Točka II.

Ova odluka stupa na snagu osmog dana od dana
objave u »Narodnim novinama«.

O. br.
125-020/02-06/ŽR

Zagreb, 22. veljače 2006.

Guverner

Hrvatske narodne banke

**dr****. sc. Željko Rohatinski**, v. r.

Odluka, NN 24/2006-591
## Pravilnik o izmjeni Pravilnika o uvjetima i načinu ostvarivanja prava na ortopedska i druga pomagala

### NN 24/2006 (1.3.2006.), Pravilnik o izmjeni Pravilnika o uvjetima i načinu ostvarivanja prava na ortopedska i druga pomagala

# HRVATSKI ZAVOD ZA ZDRAVSTVENO OSIGURANJE

**592**

Na osnovi članka 16. stavka 2. Zakona o
zdravstvenom osiguranju (»Narodne novine« broj 94/01., 88/02., 149/02., 117/03,
30/04., 177/04. i 90/05.) i članka 19. podstavka 11. Statuta Hrvatskog zavoda
za zdravstveno osiguranje (»Narodne novine« broj 16/02., 24/02. i 58/03.)
Upravno vijeće Hrvatskog zavoda za zdravstveno osiguranje na 27. sjednici
održanoj 23. veljače 2006. godine donijelo je

## PRAVILNIK

### O IZMJENI PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja
prava na ortopedska i druga pomagala (»Narodne novine« broj 25/05., 41/05.,
88/05. 125/05. i 155/05.) u članku 109. tekst: »od 1. ožujka 2006. godine –
zamjenjuje se tekstom: »od 1. svibnja 2006. godine.«.

Članak 2.

Ovaj Pravilnik stupa na snagu danom objave u
»Narodnim novinama«, a primjenjuje se od 1. ožujka 2006. godine.

Klasa: 025-04/06-01/56

Urbroj: 338-01-01-06-1

Zagreb, 23. veljače 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Pravilnik, NN 24/2006-592
## Pravilnik o dopuni Pravilnika o načinu propisivanja, izdavanja i naplaćivanja lijekova

### NN 24/2006 (1.3.2006.), Pravilnik o dopuni Pravilnika o načinu propisivanja, izdavanja i naplaćivanja lijekova

# HRVATSKI ZAVOD ZA ZDRAVSTVENO OSIGURANJE

**593**

Na osnovi odredbe članka 132. Zakona o
zdravstvenom osiguranju (»Narodne novine« broj 94/01., 88/02. 149/02., 117/03.,
30/04., 177/04. i 90/05.)) i članka 19. Statuta Hrvatskog zavoda za zdravstveno
osiguranje (»Narodne novine« broj 16/02., 24/02. i 58/03.), Upravno vijeće
Hrvatskog zavoda za zdravstveno osiguranje na 27. sjednici održanoj 23. veljače
2006. godine donijelo je

## PRAVILNIK

### O DOPUNI PRAVILNIKA O NAČINU PROPISIVANJA, IZDAVANJA I NAPLAĆIVANJA LIJEKOVA

Članak 1.

U Pravilniku o načinu propisivanja, izdavanja i
naplaćivanja lijekova (»Narodne novine« broj 155/05.) u članku 10. stavku 2.
iza podstavka 9. briše se točka i dodaju novi podstavci 10. i 11. koji glase:

»– buprenorfina 0,32 g

– oksikodona 1,12 g.«.

Članak 2.

Ovaj Pravilnik stupa na snagu osmog dana od dana
objave u »Narodnim novinama«.

Klasa: 025-04/06-01/58

Urbroj: 338-01-01-06-1

Zagreb, 23. veljače 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Pravilnik, NN 24/2006-593
## Pravilnik o dopunama Pravilnika o pravima, uvjetima i načinu korištenja zdravstvene zaštite u inozemstvu

### NN 24/2006 (1.3.2006.), Pravilnik o dopunama Pravilnika o pravima, uvjetima i načinu korištenja zdravstvene zaštite u inozemstvu

# HRVATSKI ZAVOD ZA ZDRAVSTVENO OSIGURANJE

**594**

Na osnovi članka 15. stavka 5. Zakona o
zdravstvenom osiguranju (»Narodne novine« broj 94/01., 88/02., 149/02.,
117/03., 30/04., 177/04. i 90/05.) i članka 19. podstavka 4. Statuta Hrvatskog
zavoda za zdravstveno osiguranje (»Narodne novine« broj 16/02., 24/02. i
58/03.), Upravno vijeće Hrvatskog zavoda za zdravstveno osiguranje na 27.
sjednici održanoj 23. veljače 2006. godine uz suglasnost ministra nadležnog za
zdravstvo donijelo je

## PRAVILNIK

### O DOPUNAMA PRAVILNIKA O PRAVIMA, UVJETIMA I NAČINU KORIŠTENJA ZDRAVSTVENE ZAŠTITE U INOZEMSTVU

Članak 1.

U Pravilniku o pravima, uvjetima i načinu
korištenja zdravstvene zaštite u inozemstvu (»Narodne novine« broj 12/06. –
pročišćeni tekst – u daljnjem tekstu: Pravilnik) u članku 11. iza stavka 2.
dodaje se novi stavak 3. koji glasi:

»Iznimno, osigurana osoba može ostvariti pravo
na upućivanje na liječenje u inozemnu zdravstvenu ustanovu i zbog bolesti i
posljedica ozljeda koje nisu utvrđene u skladu sa stavkom 2. ovog članka, ako
je nalazom, mišljenjem i ocjenom liječničkog povjerenstva Direk­cije Zavoda, prema prethodno pribavljenom mišljenju doktora
specijalista – konzultanata iz članka 12. stavka 2. Pravilnika utvrđeno da
takvo liječenje nije moguće provesti u ugovornim zdravstvenim ustanovama u
Republici Hrvatskoj, te ako je na taj nalaz, mišljenje i ocjenu svoju
suglasnost dalo posebno povjerenstvo iz članka 12. stavka 5. Pravilnika.«.

Dosadašnji stavak 3. postaje stavak 4.

Članak 2.

U članku 13. u prvom retku iza riječi: »članka«
dodaje se broj: »11.,«.

Članak 3.

Do imenovanja doktora specijalista –
konzultanata i posebnog povjerenstva iz članka 12. stavka 2. i 5. Pravilnika, o
pravu na upućivanje na liječenje u inozemnu zdravstvenu ustanovu, a osnovom
zaprimljenih zahtjeva osiguranih osoba odlučivat će se na osnovi nalaza,
mišljenja i ocjene liječničkog povjerenstva Direkcije Zavoda koje je donijeto
prema prethodno pribavljenom mišljenu, u pravilu, tri doktora specijalista
određene specijalnosti iz ugovornih zdravstvenih ustanova na tercijarnoj razini
u Republici Hrvatskoj.

Članak 4.

Ovaj Pravilnik stupa na snagu osmoga dana od
dana objave u »Narodnim novinama«, a primjenjuje se od 1. veljače 2006. godine.

Klasa: 025-04/06-01/57

Urbroj: 338-01-01-06-1

Zagreb, 23. veljače 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Pravilnik, NN 24/2006-594
## Odluka o izmjeni i dopuni Odluke o utvrđivanju Liste lijekova Hrvatskog zavoda za zdravstveno osiguranje

### NN 24/2006 (1.3.2006.), Odluka o izmjeni i dopuni Odluke o utvrđivanju Liste lijekova Hrvatskog zavoda za zdravstveno osiguranje

# HRVATSKI ZAVOD ZA ZDRAVSTVENO OSIGURANJE

**595**

Na osnovi odredbi članka 15. stavka 1. točke 4.
i članka 17. Zakona o zdravstvenom osiguranju (»Narodne novine« broj 94/01.,
88/02., 149/02., 117/03., 30/04., 177/04. i 90/05.) i članka 19. podstavka 7. Statuta
Hrvatskog zavoda za zdravstveno osiguranje (»Narodne novine« broj 16/02.,
24/02. i 58/03.), Upravno vijeće Hrvatskog zavoda za zdravstveno osiguranje na
27. sjednici održanoj 23. veljače 2006. godine uz suglasnost ministra nadležnog
za zdravstvo donijelo je

## ODLUKU

### O IZMJENI I DOPUNI ODLUKE O UTVRĐIVANJU LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Liste lijekova Hrvatskog
zavoda za zdravstveno osiguranje (»Narodne novine« broj 19/06. – u daljnjem
tekstu: Odluka) Lista lijekova iz članka 2. dopunjuje se na način:

U skupini lijekova A

– iza šifre A10BD02 171 u stupcu 1. upisuju se riječi:»A11CC07
071«, u stupcu 2. upisuje se riječ: »+ parikalcitol\*\*«,
u stupcu 5. upisuje se slovo: »P«, u stupcu 6. upisuju se riječi: »Abbott S.p.A«, u stupcu 7. upisuje se riječ: »Zemplar«, u stupcu 8. upisuje se tekst: »amp. 5x5 mcg/ml«, u stupcu 9. upisuje
se broj: »157,14«, u stupcu 10. upisuje se broj: »785,69« i dodaje se
smjernica: »\*\*Indikacija: Samo za liječenje sekundarnog hiperparatireoidizma
u bolesnika na hemodijalizi.«.

Članak 2.

U članku 4. Odluke tekst: »od 1. ožujka 2006. godine.«
zamjenjuje se tekstom: »od 13. ožujka 2006. godine.«.

Članak 3.

Ova Odluka stupa na snagu danom objave u
»Narodnim novinama«.

Klasa: 025-04/06-01/62

Urbroj: 338-01-01-06-1

Zagreb, 23. veljače 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Odluka, NN 24/2006-595
## Ispravak Odluke o uvjetima označavanja ambalaže

### NN 24/2006 (1.3.2006.), Ispravak Odluke o uvjetima označavanja ambalaže

**600**

Nakon uspoređivanja s izvornim tekstom utvrđena
je pogreška u Odluci o uvjetima označavanja ambalaže koja je objavljena u
»Narodnim novinama« broj 155/05 od 30. prosinca 2005. godine, te se daje

## ISPRAVAK

### ODLUKE O UVJETIMA OZNAČAVANJA AMBALAŽE

U prilogu Odluke Dodatka V  Pravilnika o
ambalaži i ambalažnom otpadu pod rednim br. 8.
umjesto oznake:

POVRATNA AMBALAŽA

![](dodatni/145689.gif)

treba stajati oznaka:

![](dodatni/145688.gif)

Klasa: 351-04/05-09/0001

Urbroj: 563-06-SL-05-4

Zagreb, 23. veljače 2006.

Direktor

**Vinko Mladineo, dipl. iur**., v. r.

Odluka, NN 24/2006-600
## Odluka o prestanku dijela koncesije pomorskog dob­ra u svrhu gospodarskog korištenja radi obavljanja djelatnosti uzgoja školjaka i riba društvu Dalmacijabilje Marikultura d.o.o.

### NN 25/2006 (6.3.2006.), Odluka o prestanku dijela koncesije pomorskog dob­ra u svrhu gospodarskog korištenja radi obavljanja djelatnosti uzgoja školjaka i riba društvu Dalmacijabilje Marikultura d.o.o.

# VLADA REPUBLIKE HRVATSKE

**603**

Na temelju članka 19. stavka 3. i članka 31. stavka 2. Zakona o pomorskom dobru i morskim lukama (»Narodne novine«, broj 158/2003), Vlada Republike Hrvatske je na sjednici održanoj 2. ožujka 2006. godine donijela

## ODLUKU

### O PRESTANKU DIJELA KONCESIJE POMORSKOG DOBRA U SVRHU GOSPODARSKOG KORIŠTENJA RADI OBAVLJANJA DJELATNOSTI UZGOJA ŠKOLJAKA I RIBA DRUŠTVU DALMACIJABILJE MARIKULTURA d.o.o.

I.

Društvu Dalmacijabilje Marikultura d.o.o. prestaje koncesija na pomorskom dobru (redni broj 51.) dodijeljena Odlukom o koncesiji pomorskog dobra u svrhu gospodarskog korištenja radi obavljanja djelatnosti uzgoja školjaka i riba (»Narodne novine«, broj 66/2005), a iz razloga utvrđenih člankom 31. stavkom 1. točkom 3. Zakona o pomorskom dobru i morskim lukama.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/05-01/02
Urbroj: 5030116-06-1
Zagreb, 2. ožujka 2006.

Potpredsjednica Vlade
i ministrica obitelji, branitelja
i međugeneracijske solidarnosti
**Jadranka Kosor, dipl. iur**., v. r.

Odluka, NN 25/2006-603
## Odluka o raspisivanju izbora za Županijsku skupštinu Dubrovačko-neretvanske županije, Županijsku skupštinu Požeško-slavonske županije, Gradsko vijeće Grada Velike Gorice i Općinsko vijeće Općine Stara Gradiška

### NN 25/2006 (6.3.2006.), Odluka o raspisivanju izbora za Županijsku skupštinu Dubrovačko-neretvanske županije, Županijsku skupštinu Požeško-slavonske županije, Gradsko vijeće Grada Velike Gorice i Općinsko vijeće Općine Stara Gradiška

# VLADA REPUBLIKE HRVATSKE

**604**

Na temelju odredbe članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003 i 30/2004) i članka 4. stavka 2. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 33/2001, 10/2002, 155/2002, 45/2003, 43/2004, 40/2005 i 44/2005 – pročišćeni tekst), Vlada Republike Hrvatske je na sjednici održanoj 2. ožujka 2006. godine donijela

## ODLUKU

### O RASPISIVANJU IZBORA ZA ŽUPANIJSKU SKUPŠTINU DUBROVAČKO-NERETVANSKE ŽUPANIJE, ŽUPANIJSKU SKUPŠTINU POŽEŠKO-SLAVONSKE ŽUPANIJE, GRADSKO VIJEĆE GRADA VELIKE GORICE I OPĆINSKO VIJEĆE OPĆINE STARA GRADIŠKA

I.

Raspisuju se izbori za članove Županijske skupštine Dubrovač­ko-neretvanske županije, Županijske skupštine Požeško-slavonske županije, Gradsko vijeće Grada Velike Gorice i Općinsko vijeće Op­ćine Stara Gradiška.

II.

Za dan provedbe izbora određuje se nedjelja, 9. travnja 2006. godine.

III.

Ova Odluka stupa na snagu danom objave u »Narodnim novi­nama«.

Klasa: 015-01/06-05/01
015-01/06-05/02
015-01/06-02/02
015-01/06-09/02
Urbroj: 5030109-06-4
Zagreb, 2. ožujka 2006.

Potpredsjednica Vlade i
ministrica obitelji, branitelja i međugeneracijske solidarnosti
**Jadranka Kosor, dipl. iur**., v. r.

Odluka, NN 25/2006-604
## Obvezatne upute broj LS II - primjena obvezatnih uputa

### NN 25/2006 (6.3.2006.), Obvezatne upute broj LS II - primjena obvezatnih uputa

# DRŽAVNO IZBORNO POVJERENSTVO

**609**

Na temelju članka 30. stavka 1. Zakona o izboru članova predstavničkih tijela jedinica lokalne i područne (regionalne) samouprave (»Narodne novine«, br. 44/05 – pročišćeni tekst – dalje Zakon), Državno izborno povjerenstvo Republike Hrvatske propisuje

## OBVEZATNE UPUTE BROJ LS II

### PRIMJENA OBVEZATNIH UPUTA

U izborima za članove Županijske skupštine Dubrovačko-neretvanske županije, Županijske skupštine Požeško-slavonske županije, Gradskog vijeća Grada Velike Gorice i Općinskog vijeća Općine Stare Gradiške primjenjivat će se:

1. Obvezatne upute broj LS I – o obrascima za provodenje izbora za članove predstavničkih tijela jedinica lokalne i područne (regionalne) samouprave, objavljene u »Narodnim novinama«, broj 46/05 od 9. travnja 2005.;

2. Nadopuna Obvezatnih uputa broj LS I – o obrascima za provodenje izbora za članove predstavničkih tijela jedinica lokalne i područne (regionalne) samouprave, objavljene u »Narodnim novinama«, broj 48/05 od 13. travnja 2005.;

3. Obvezatne upute broj LS III – o odustanku od kandidature za izbor članova predstavničkih tijela jedinica lokalne i područne (regionalne) samouprave, objavljene u »Narodnim novinama«, broj 48/05 od 13. travnja 2005.;

4. Obvezatne upute broj LS IV – o pravima i dužnostima promatrača i o načinu promatranja rada tijela za provodenje izbora za izbor članova predstavničkih tijela jedinica lokalne i područne (regionalne) samouprave, objavljene u »Narodnim novinama«, broj 48/05 od 13. travnja 2005.;

5. Obvezatne upute broj LS V – o načinu glasovanja osoba s tjelesnom manom, nepismenih osoba te osoba koje nisu u mogućnosti pristupiti na biračko mjesto, objavljene u »Narodnim novinama«, broj 48/05 od 13. travnja 2005.;

6. Obvezatne upute broj LS VI, objavljene u »Narodnim novinama«, broj 52/05 od 22. travnja 2005.;

7. Ove Obvezatne upute stupaju na snagu danom objave u »Narodnim novinama«.

Klasa: 013-03/06-03/19
Urbroj: 599-06-01
Zagreb, 6. ožujka 2006.

Predsjednik
**Branko Hrvatin, dipl. iur**., v. r.

Uputa, NN 25/2006-609
## Odluka o imenovanju zamjenika Glavnog državnog odvjetnika u Državnom odvjetništvu Republike Hrvatske

### NN 25/2006 (6.3.2006.), Odluka o imenovanju zamjenika Glavnog državnog odvjetnika u Državnom odvjetništvu Republike Hrvatske

# DRŽAVNOODVJETNIČKO VIJEĆE

**610**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006. godine donijelo je

## ODLUKU

Za zamjenika Glavnog državnog odvjetnika u Državnom odvjetništvu Republike Hrvatske imenuje se DARKO KLIER, sudac Županijskog suda u Varaždinu, na vrijeme od pet godina.

Broj: DOVO-8/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-610
## Odluka o imenovanju zamjenika županijskog držav­nog odvjetnika u Županijskom državnom odvjetništvu u Gospiću

### NN 25/2006 (6.3.2006.), Odluka o imenovanju zamjenika županijskog držav­nog odvjetnika u Županijskom državnom odvjetništvu u Gospiću

# DRŽAVNOODVJETNIČKO VIJEĆE

**611**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006. godine donijelo je

## ODLUKU

Za zamjenika županijskog državnog odvjetnika u Županijskom državnom odvjetništvu u Gospiću imenuje se IVAN MARKOVIĆ, sudac Općinskog suda u Benkovcu, na vrijeme od pet godina.

Broj: DOVO-9/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-611
## Odluka o imenovanju zamjenice županijskog držav­nog odvjetnika u Županijskom državnom odvjetništvu u Zlataru

### NN 25/2006 (6.3.2006.), Odluka o imenovanju zamjenice županijskog držav­nog odvjetnika u Županijskom državnom odvjetništvu u Zlataru

# DRŽAVNOODVJETNIČKO VIJEĆE

**612**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006. godine donijelo je

## ODLUKU

Za zamjenicu županijskog državnog odvjetnika u Županijskom državnom odvjetništvu u Zlataru imenuje se ANDREA ŠURINA MARTON, općinska državna odvjetnica u Donjoj Stubici.

Broj: DOVO-12/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-612
## Odluka o imenovanju zamjenice općinskog državnog odvjetnika u Općinskom državnom odvjetništvu u Ogulinu

### NN 25/2006 (6.3.2006.), Odluka o imenovanju zamjenice općinskog državnog odvjetnika u Općinskom državnom odvjetništvu u Ogulinu

# DRŽAVNOODVJETNIČKO VIJEĆE

**613**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006. godine donijelo je

## ODLUKU

Za zamjenicu općinskog državnog odvjetnika u Općinskom državnom odvjetništvu u Ogulinu imenuje se INES VIDENIĆ, savjetnica na Općinskom sudu u Karlovcu, na vrijeme od 5 godina.

Broj: DOVO-2/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-613
## Odluka o imenovanju općinskog državnog odvjetnika u Općinskom državnom odvjetništvu u Puli

### NN 25/2006 (6.3.2006.), Odluka o imenovanju općinskog državnog odvjetnika u Općinskom državnom odvjetništvu u Puli

# DRŽAVNOODVJETNIČKO VIJEĆE

**614**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006 godine donijelo je

## ODLUKU

Za zamjenika općinskog državnog odvjetnika u Općinskom državnom odvjetništvu u Puli imenuje se VEDRAN RUBELJ, savjetnik u Općinskom državnom odvjetništvu u Puli, na vrijeme od 5 godina.

Broj: DOVO-6/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-614
## Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

### NN 25/2006 (6.3.2006.), Odluka o imenovanju zamjenice općinskog državnog odvjetnika u Općinskom državnom odvjetništvu u Makarskoj

# DRŽAVNOODVJETNIČKO VIJEĆE

**615**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 6I. sjednici održanoj 9. veljače 2006. godine donijelo je

## ODLUKU

Za zamjenicu općinskog državnog odvjetnika u Općinskom državnom odvjetništvu u Makarskoj imenuje se IVANA TOLIĆ, savjetnica u Općinskom državnom odvjetništvu u Splitu, na vrijeme od 5 godina.

Broj: DOVO-7/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-615
## Odluka o imenovanju zamjenika općinskog državnog odvjetnika u Općinskom državnom odvjetništvu u Zlataru

### NN 25/2006 (6.3.2006.), Odluka o imenovanju zamjenika općinskog državnog odvjetnika u Općinskom državnom odvjetništvu u Zlataru

# DRŽAVNOODVJETNIČKO VIJEĆE

**616**

Temeljem članka 98. Zakona o državnom odvjetništvu (»Narod­ne novine« 51/01) Državnoodvjetničko vijeće na svojoj 61. sjednici održanoj 9. veljače 2006. godine donijelo je

## ODLUKU

Za zamjenika općinskog državnog odvjetnika u Općinskom državnom odvjetništvu u Zlataru imenuje se KRUNOSLAV STJEPAN RAJAČIĆ, savjetnik u Općinskom državnom odvjetništvu u Zlataru, na vrijeme od 5 godina.

Broj: DOVO-13/06
Zagreb, 9. veljače 2006.

Predsjednik
Državnoodvjetničkog vijeća
**Josip Čule**, v. r.

Odluka, NN 25/2006-616
## Rješenje kojim se Partner banci d.d. Zagreb, Vončinina 2, MBS: 080003730 izdaje dozvola za obavljanje poslova skrbništva nad vrijednosnim papirima

### NN 25/2006 (6.3.2006.), Rješenje kojim se Partner banci d.d. Zagreb, Vončinina 2, MBS: 080003730 izdaje dozvola za obavljanje poslova skrbništva nad vrijednosnim papirima

# HRVATSKA AGENCIJA ZA NADZOR FINANCIJSKIH USLUGA

**617**

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), Uprava Hrvatske agencije za nadzor financijskih usluga, na zahtjev banke Partner banka d.d. Zagreb, Vončinina 2, zastupane po predsjednici Uprave mr. sc. Mariji Šoli, u predmetu izdavanja dozvole za obavljanje poslova s vrijednosnim papirima, na sjednici održanoj dana 23. veljače 2006. godine donijela je

## RJEŠENJE

1. Banci Partner banka d.d. Zagreb, Vončinina 2, MBS: 080003730, izdaje se dozvola za obavljanje poslova skrbništva nad vrijednosnim papirima, iz članka 34. točka 8. Zakona o tržištu vrijednosnih papira.

2. Ovo rješenje upisuje se u Registar ovlaštenih društava, koji vodi Hrvatska agencija za nadzor financijskih usluga.

3. Izrijeka ovog rješenja objavit će se u »Narodnim novinama«.

Klasa: UP/I-450-08/06-06/01
Urbroj: 326-103/06-2
Zagreb, 23. veljača 2006.

Predsjednik Uprave
**Ante Samodol**, v. r.

Rješenje, NN 25/2006-617
## Rješenje kojim se društvu HELIOS FAROS d.d., Stari Grad, Priko bb, odobrava objavljivanje podataka iz skraćenog prospekta pri uvrštenju dionica društva HELIOS FAROS d.d. Stari Grad u kotaciju javnih dioničkih društava

### NN 25/2006 (6.3.2006.), Rješenje kojim se društvu HELIOS FAROS d.d., Stari Grad, Priko bb, odobrava objavljivanje podataka iz skraćenog prospekta pri uvrštenju dionica društva HELIOS FAROS d.d. Stari Grad u kotaciju javnih dioničkih društava

# HRVATSKA AGENCIJA ZA NADZOR FINANCIJSKIH USLUGA

**618**

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), Uprava Hrvatske agencije za nadzor financijskih usluga, na zahtjev društva HELIOS FAROS d.d. Stari Grad, Priko b.b., zastupanog po društvu FIMA Fortis savjetovanje d.o.o. Varaždin, Anina 2, u predmetu odobrenja objavljivanja podataka iz skraćenog prospekta pri uvrštenju dionica društva HELIOS FAROS d.d. Stari Grad u kotaciju javnih dioničkih društava, na sjednici održanoj dana 23. veljače 2006. godine donijela je

## RJEŠENJE

1. Društvu HELIOS FAROS d.d. Stari Grad, Priko b.b., odobrava se objavljivanje podataka iz skraćenog prospekta pri uvrštenju dionica društva HELIOS FAROS d.d. Stari Grad u kotaciju javnih dioničkih društava.

2. Izrijeka ovog rješenja objavit će se u »Narodnim novinama«.

Klasa: UP/I-450-08/06-12/04
Urbroj: 326-103/06-2
Zagreb, 23. veljače 2006.

Predsjednik Uprave
**Ante Samodol**, v. r.

Rješenje, NN 25/2006-618
## Rješenje kojim se društvu za upravljanje investicijskim fondovima SL-INVEST d.o.o., Zagreb odobrava izmjena i dopuna Prospekta i Statuta Slavonskog zatvorenog investicijskog fonda d.d., Zagreb

### NN 25/2006 (6.3.2006.), Rješenje kojim se društvu za upravljanje investicijskim fondovima SL-INVEST d.o.o., Zagreb odobrava izmjena i dopuna Prospekta i Statuta Slavonskog zatvorenog investicijskog fonda d.d., Zagreb

# HRVATSKA AGENCIJA ZA NADZOR FINANCIJSKIH USLUGA

**619**

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) i članka 105. stavak 1. i 113. Zakona o investicijskim fondovima (»Narodne novine« br. 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima SL-INVEST d.o.o. Zagreb, Vončinina 2, u predmetu odobrenja izmjene i dopune Prospekta i Statuta Slavonskog zatvorenog investicijskog fonda d.d., Zagreb, Vončinina 2 na sjednici održanoj dana 23. veljače 2006. godine donosi:

## RJEŠENJE

1. Društvu za upravljanje investicijskim fondovima SL-INVEST d.o.o. Zagreb, Vončinina 2, odobrava se izmjena i dopuna Prospekta i Statuta Slavonskog zatvorenog investicijskog fonda d.d., Zagreb, Vončinina 2, klasa: UP/I-450-08/06-04/01, urbroj: 383-102/06-01.

2 Društvo za upravljanje investicijskim fondovima SL-INVEST d.o.o. Zagreb, Vončinina 2, obvezno je objaviti izmjene i dopune Prospekta i Statuta u jednim dnevnim novinama u roku od sedam dana od dana dostave ovoga rješenja.

3. Izrijeka ovoga rješenja objavit će se u »Narodnim novinama«.

Klasa: UP/I-450-08/06-04/01
Urbroj: 383-102/06-02
Zagreb, 23. veljače 2006.

Predsjednik Uprave
**Ante Samodol**, v. r.

Rješenje, NN 25/2006-619
## Rješenje kojim se daje suglasnost Allianz ZB d.o.o. društvu za upravljanje obveznim mirovinskim fondom na imenovanje člana Uprave

### NN 25/2006 (6.3.2006.), Rješenje kojim se daje suglasnost Allianz ZB d.o.o. društvu za upravljanje obveznim mirovinskim fondom na imenovanje člana Uprave

# HRVATSKA AGENCIJA ZA NADZOR FINANCIJSKIH USLUGA

**622**

Na temelju odredbi članka 15. stavak 1. točke 4. alineja 2 i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, br. 140/05) primjenom odredbi članaka 14. i 15. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03 i 177/04), a u svezi članka 2. Pravilnika o dokumentaciji koja se prilaže zahtjevu za autorizaciju (»Narodne novine« broj 57/01 i 128/02), Uprava Hrvatske agencije za nadzor financijskih usluga odlučujući o zahtjevu za odobravanje imenovanja člana Uprave Allianz ZB d.o.o. društva za upravljanje obveznim mirovinskim fondom, Zagreb, Grškovićeva 31., na sjednici održanoj dana 23. veljače 2006. godine donijela je

## RJEŠENJE

1. Daje se suglasnost Allianz ZB d.o.o. društvu za upravljanje obveznim mirovinskim fondom, na imenovanje člana Uprave društva Davora Doka iz Zagreba, Cvjetna cesta 7a

2. Ovo Rješenje objaviti će se u »Narodnim novinama«.

```
Obrazloženje
```

Allianz ZB d.o.o. društvo za upravljanje obveznim mirovinskim fondom dostavilo je dana 17. veljače 2006. godine Hrvatskoj agenciji za nadzor financijskih usluga zahtjev za izdavanje suglasnosti na imenovanje gosp. Davora Doka kojeg osnivači namjeravaju imenovati za člana Uprave Društva.

Uz isti prilažu svu potrebnu dokumentaciju kako to propisuje Pravilnik o dokumentaciji koja se prilaže zahtjevu za autorizaciju (»Narodne novine« 57/01 i 128/02)

Pregledom zahtjeva, utvrđeno je da je Društvo poslao svu potrebnu dokumentaciju iz koje je razvidno da predloženi zadovoljava uvjete propisane u čl. 14. Zakona o obveznim i dobrovoljnim mirovinskim fondovima i čl. 423. u svezi čl. 239. Zakona o trgovačkim društvima, odnosno da ne postoje okolnosti iz čl. 15. Zakona o obveznim i dobrovoljnim mirovinskim fondovima.

Slijedom navedenog Agencija nalazi da su za predloženog člana Uprave Društva ispunjene zakonom propisane pretpostavke pri obavljanju funkcije člana Uprave društva za upravljanje obveznim mirovinskim fondom.

Sukladno odredbi čl. 8. st. 4. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog Rješenja.

Klasa: UP/I-140-01/06-03/03
Urbroj: 326-204-06-2
Zagreb, 23. veljače 2006.

Predsjednik Uprave
**Ante Samodol**, v. r.

Rješenje, NN 25/2006-622
## Ispravak Pravilnika minimalnih tehničkih uvjeta za projektiranje i gradnju stanova iz Programa društveno poticane stanogradnje

### NN 25/2006 (6.3.2006.), Ispravak Pravilnika minimalnih tehničkih uvjeta za projektiranje i gradnju stanova iz Programa društveno poticane stanogradnje

**624**

Nakon izvršenog uspoređivanja s izvornim tekstom utvrđene su pogreške u Pravilniku minimalnih tehničkih uvjeta za projektiranje i gradnju stanova iz Programa društveno poticane stanogradnje objavljenom u »Narodnim novinama« br. 106/04 od 30. srpnja 2004. godine, te se daje

## ISPRAVAK

### [PRAVILNIKA MINIMALNIH TEHNIČKIH UVJETA ZA PROJEKTIRANJE I GRADNJU STANOVA IZ PROGRAMA DRUŠTVENO POTICANE STANOGRADNJE](http://narodne-novine.nn.hr/clanci/sluzbeni/126368.htm)

U članku 19. u stavku 2. alineje 5. umjesto »-balkoni-koef. 0,50« treba stajati:

»-balkoni-koef. 0,25«.

Ovaj podatak primjenjuje se od dana objave u »Narodnim novinama«.

Klasa: 371-01/05-04/10
Urbroj: 531-10-1-2-06-1
Zagreb, 1. ožujka 2006.

Ministrica
zaštite okoliša, prostornog
uređenja i graditeljstva
**Marina Matulović Dropulić**, v. r.

Ostalo, NN 25/2006-624
## Rješenje o razrješenju ravnatelja Državnog zavoda za mjeriteljstvo

### NN 26/2006 (8.3.2006.), Rješenje o razrješenju ravnatelja Državnog zavoda za mjeriteljstvo

# VLADA REPUBLIKE HRVATSKE

**625**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 47. stavka 2. Zakona o sustavu
državne uprave (»Narodne novine«, br. 75/93, 48/99,
15/2000. 127/2000, 59/2001, 190/2003 — pročišćeni tekst i 199/2003), Vlada
Republike Hrvatske je na sjednici održanoj 2. ožujka 2006. godine donijela

## RJEŠENJE

### O RAZRJEŠENJU RAVNATELJA DRŽAVNOG ZAVODA ZA MJERITELJSTVO

Razrješuje se dr. sc. MARIJAN ANDRAŠEC dužnosti ravnatelja Državnog zavoda za
mjeriteljstvo, na osobni zahtjev.

Klasa:
080-02/06-02/29
Urbroj: 50304/2-06-01
Zagreb, 2. ožujka 2006.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor,
dipl. iur**., v. r.

Rješenje, NN 26/2006-625
## Rješenje o imenovanju ravnatelja Državnog zavoda za mjeriteljstvo

### NN 26/2006 (8.3.2006.), Rješenje o imenovanju ravnatelja Državnog zavoda za mjeriteljstvo

# VLADA REPUBLIKE HRVATSKE

**626**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 47. stavka 2. Zakona o sustavu
državne uprave (»Narodne novine«, br. 75/93, 48/99,
15/2000, 127/2000, 59/2001, 190/2003 – pročišćeni tekst i 199/2003), Vlada
Republike Hrvatske je na sjednici održanoj 2. ožujka 2006. godine donijela

## RJEŠENJE

### O IMENOVANJU RAVNATELJA DRŽAVNOG ZAVODA ZA MJERITELJSTVO

Imenuje se MIRKO VUKOVIĆ ravnateljem Državnog
zavoda za mjeriteljstvo.

Klasa: 080-02/06-01/31

Urbroj: 50304/2-06-01

Zagreb, 2. ožujka 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur**.,
v. r.

Rješenje, NN 26/2006-626
## Rješenje o imenovanju privremenog ravnatelja Muze­ja Narona

### NN 26/2006 (8.3.2006.), Rješenje o imenovanju privremenog ravnatelja Muze­ja Narona

# VLADA REPUBLIKE HRVATSKE

**627**

Na temelju članka 30. stavka 4. Zakona o Vladi
Republike Hrvatske (»Narodne novine«, br. 101/98,
15/2000, 117/2001, 199/2003 i 30/2004) i članka 9. Uredbe o osnivanju Muzeja Narona (»Narodne novine«, broj 57/2005), Vlada Republike
Hrvatske je na sjednici održanoj 2. ožujka 2006. godine donijela

## RJEŠENJE

### O IMENOVANJU PRIVREMENOG RAVNATELJA MUZEJA NARONA

Imenuje se HRVOJE MANENICA privremenim
ravnateljem Mu­zeja Narona.

Klasa: 080-02/06-01/32

Urbroj: 50304/2-06-01

Zagreb, 2. ožujka 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur**.,
v. r.

Rješenje, NN 26/2006-627
## Rješenje o imenovanju privremenog ravnatelja Arheo­loškog muzeja Osijek

### NN 26/2006 (8.3.2006.), Rješenje o imenovanju privremenog ravnatelja Arheo­loškog muzeja Osijek

# VLADA REPUBLIKE HRVATSKE

**628**

Na temelju članka 30. stavka 4. Zakona o Vladi
Republike Hrvat­ske (»Narodne novine«, br. 101/98, 15/2000, 117/2001, 199/2003 i 30/2004) i članka
9. Uredbe o osnivanju Arheološkog muzeja Osijek (»Narodne novine«, broj
57/2005), Vlada Republike Hrvatske je na sjednici održanoj 2. ožujka 2006.
godine donijela

## RJEŠENJE

### O IMENOVANJU PRIVREMENOG RAVNATELJA ARHEOLOŠKOG MUZEJA OSIJEK

Imenuje se ZVONKO BOJČIĆ privremenim ravnateljem
Arheološkog muzeja Osijek.

Klasa: 080-02/06-01/33

Urbroj: 50304/2-06-01

Zagreb, 2. ožujka 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur**.,
v. r.

Rješenje, NN 26/2006-628
## Odluka o izmjeni Odluke o sadržaju, obliku, izgledu i načinu korištenja iskaznice dopunskog zdravstvenog osiguranja

### NN 26/2006 (8.3.2006.), Odluka o izmjeni Odluke o sadržaju, obliku, izgledu i načinu korištenja iskaznice dopunskog zdravstvenog osiguranja

# HRVATSKI ZAVOD ZA ZDRAVSTVENO OSIGURANJE

**636**

Na osnovi članka 81. stavka 2. Zakona o
zdravstvenom osiguranju (»Narodne novine« broj 94/01., 88/02., 149/02.,
117/03., 30/04., 177/04. i 90/05.) i članka 20. podstavka 1. Statuta Hrvatskog
zavoda za zdravstveno osiguranje (»Narodne novine«, broj 16/02., 24/02. i
58/03.) Upravno vijeće Hrvatskog zavoda za zdravstveno osiguranje na 27.
sjednici održanoj 23. veljače 2006. godine donijelo je

## ODLUKU

### O IZMJENI ODLUKE O SADRŽAJU, OBLIKU, IZGLEDU I NAČINU KORIŠTENJA ISKAZNICE DOPUNSKOG ZDRAVSTVENOG OSIGURANJA

Članak 1.

U Odluci o sadržaju, obliku, izgledu i načinu
korištenja iskaz­nice dopunskog zdravstvenog
osiguranja (»Narodne novine«, broj 47/02., 11/03. i 161/04.) u članku 6. stavak
1. mijenja se i glasi:

»Iskaznicu osiguraniku izdaje Zavod na osnovi
sklopljenog ugovora o dopunskom zdravstvenom osiguranju.«

Članak 2.

Ova Odluka stupa na snagu i primjenjuje se danom
objave u »Narodnim novinama«.

Klasa: 024-04/06-01/61

Urbroj: 338-01-01-06-1

Zagreb, 23. veljače 2006.

Predsjednik

Upravnog vijeća Hrvatskog zavoda

za zdravstveno osiguranje

**prim****. Stjepan Bačić, dr.
med**., v. r.

Odluka, NN 26/2006-636
## Rješenje kojim se Karmelini Orsag, Zdenci Brdoveč­ki, Zdenačka 71, izdaje dozvola za obavljanje poslova brokera, na neodređeno vrijeme

### NN 26/2006 (8.3.2006.), Rješenje kojim se Karmelini Orsag, Zdenci Brdoveč­ki, Zdenačka 71, izdaje dozvola za obavljanje poslova brokera, na neodređeno vrijeme

# AGENCIJA ZA NADZOR FINANCIJSKIH USLUGA

**638**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, na zahtjev Karmeline
Orsag, Zdenci Brdovečki, Zdenačka 71, u predmetu izdavanja dozvole za obavljanje
poslova brokera, na sjednici održanoj 2. ožujka 2006. godine donijela je

## RJEŠENJE

1. Karmelini Orsag, Zdenci Brdovečki, Zdenačka 71, izdaje se dozvola za obavljanje poslova
brokera, na neodređeno vrijeme.

2. Ovo rješenje upisuje se u Registar ovlaštenih
brokera, koji vodi Hrvatska agencija za nadzor financijskih usluga.

3. Izrjeka ovog
rješenja objavit će se u »Narodnim novinama«.

Klasa: UP/I-450-08/06-07/05

Urbroj: 326-103/06-2

Zagreb, 2. ožujka 2006.

Predsjednik Uprave

**Ante Samodol**, v. r.

Rješenje, NN 26/2006-638
## Rješenje kojim se Društvu SIEMENS d.d. Zagreb, Heinzelova 70a, odobrava objavljivanje podataka iz skraćenog prospekta pri uvrštenju dionica društva SIEMENS d.d. Zagreb u kotaciju javnih dioničkih društava

### NN 26/2006 (8.3.2006.), Rješenje kojim se Društvu SIEMENS d.d. Zagreb, Heinzelova 70a, odobrava objavljivanje podataka iz skraćenog prospekta pri uvrštenju dionica društva SIEMENS d.d. Zagreb u kotaciju javnih dioničkih društava

# AGENCIJA ZA NADZOR FINANCIJSKIH USLUGA

**639**

Temeljem odredbi članka 15. točka 4. alineja 1.
i članka 8. stavak 1. Zakona o Hrvatskoj agenciji za nadzor financijskih usluga
(»Narodne novine« br. 140/05), Uprava Hrvatske
agencije za nadzor financijskih usluga, odlučujući o zahtjevu društva SIEMENS d.d.
Zagreb, Heinzelova 70a, zastupanog po predsjedniku
Uprave Uwe Gregoriusu i
članu Uprave Peteru Hintereggeru,
u predmetu odobrenja objavljivanja podataka iz skraćenog prospekta pri
uvrštenju dionica društva SIEMENS d.d. Zagreb u kotaciju javnih dioničkih
društava, na sjednici održanoj 2. ožujka 2006. godine donijela je

## RJEŠENJE

1. Društvu SIEMENS d.d. Zagreb, Heinzelova 70a, odobrava se objavljivanje podataka iz
skraćenog prospekta pri uvrštenju dionica društva SIEMENS d.d. Zagreb u
kotaciju javnih dioničkih društava.

2. Izrjeka ovog
rješenja objavit će se u »Narodnim novinama«.

Klasa: UP/I-450-08/06-12/02

Urbroj: 326-103/06-5

Zagreb, 2. ožujka 2006.

Predsjednik Uprave

**Ante Samodol**, v. r.

Rješenje, NN 26/2006-639
## Odluka o nedavanju vjerodostojnog tumačenja odred­bi Zakona o političkim strankama

### NN 28/2006 (13.3.2006.), Odluka o nedavanju vjerodostojnog tumačenja odred­bi Zakona o političkim strankama

# HRVATSKI SABOR

**644**

Na temelju članka 80. Ustava Republike Hrvatske
i članka 122. Poslovnika Hrvatskoga sabora, Hrvatski sabor na sjednici 3.
ožujka 2006., donio je

## ODLUKU

1. Ne daje se vjerodostojno tumačenje članka 19.
Zakona o političkim strankama (»Narodne novine«, br.
76/93.), članka 1. Zakona o izmjeni Zakona o političkim strankama (»Narodne
novine«, br. 111/96.), članka 2. Zakona o izmjenama
Zakona o političkim strankama (»Narodne novine«, br.
164/98.) i članka 6. Zakona o izmjenama Zakona o političkim strankama (»Narodne
novine«, br. 36/01.).

```
Obrazloženje
```

```

```

U dvojbi da li jest obveza zastupnicima
nacionalnih manjina, odnosno nezavisnim zastupnicima, osigurati sredstva za rad
kao što se osiguravaju zastupnicima političkih stranaka, sukladno načelu
ravnopravnosti, dakle jednakopravnog položaja svih zastupnika, smatra se da
obveza, pod istim uvjetima, postoji te da nema osnove za davanje vjerodostojnog
tumačenja.

2. Ova Odluka objavit će se u »Narodnim
novinama«.

Klasa: 021-12/04-05/51

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-644
## Odluka o nedavanju vjerodostojnog tumačenja odred­bi Zakona o izboru članova predstavničkih tijela jedinica lokalne i područne (regionalne) samouprave

### NN 28/2006 (13.3.2006.), Odluka o nedavanju vjerodostojnog tumačenja odred­bi Zakona o izboru članova predstavničkih tijela jedinica lokalne i područne (regionalne) samouprave

# HRVATSKI SABOR

**645**

Na temelju članka 80. Ustava Republike Hrvatske
i članka 122. Poslovnika Hrvatskoga sabora, Hrvatski sabor na sjednici 3.
ožujka 2006., donio je

## ODLUKU

1. Ne daje se vjerodostojno tumačenje članka 9.c
u vezi s člankom 9.a stavkom 4. Zakona o izboru članova predstavničkih tijela
jedinica lokalne i područne (regionalne) samouprave (»Narodne novine«, br. 33/01., 60/01., 10/02., 155/02., 45/03., 40/05. i
44/05. – pročišćeni tekst).

```
Obrazloženje
```

```

```

Ocjenjuje se da je postupak osiguravanja
zastupljenosti pripad­nika
nacionalnih manjina u predstavničkim tijelima jedinica lokalne i područne
(regionalne) samouprave na razvidan način propisano odredbama ovoga Zakona čije
se vjerodostojno tumačenje predlaže. Ovo posebno imajući u vidu odredbe članka
9.c u vezi s člankom 9.a i odredbe članka 8. Zakona o izboru članova
predstavničkih tijela jedinica lokalne i područne (regionalne) samouprave
(»Narodne novine«, br. 33/01., 60/01., 10/02.,
155/02., 45/03., 40/05. i 44/05. – pročišćeni tekst).

Uvažavajući temeljna načela izbornog sustava,
cjeline ovoga Zakona i Ustavnog zakona o pravima nacionalnih manjina smatra se
osnovanim nedavanje vjerodostojnog tumačenja navedenih odredbi ovoga Zakona.

2. Ova Odluka objavit će se u »Narodnim
novinama«.

Klasa: 021-12/05-05/24

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-645
## Odluka o nedavanju vjerodostojnog tumačenja odredbi Zakona o privatizaciji Hrvatskih telekomunikacija

### NN 28/2006 (13.3.2006.), Odluka o nedavanju vjerodostojnog tumačenja odredbi Zakona o privatizaciji Hrvatskih telekomunikacija

# HRVATSKI SABOR

**646**

Na temelju članka 80. Ustava Republike Hrvatske
i članka 122. Poslovnika Hrvatskoga sabora, Hrvatski sabor na sjednici 3.
ožujka 2006., donio je

## ODLUKU

1. Ne daje se vjerodostojno tumačenje članka 3.
stavka 2. Zakona o privatizaciji Hrvatskih telekomunikacija d.d. (»Narodne
novine«, br. 65/99. i 68/01.).

```
Obrazloženje
```

```

```

U dvojbi od kada hrvatski branitelji iz
Domovinskog rata i članovi njihovih obitelji kao vlasnici 7% dionica Hrvatskih
telekomunikacija d.d. prenesenih im bez naknade stječu pravo na dividendu, iz
odredbe članka 3. stavka 2. Zakona o privatizaciji Hrvatskih telekomunikacija
d.d. (»Narodne novine«, br. 65/99. i 68/01.) razvidno
je do kada je ona bila prihod državnog proračuna, od kada je prihod Fonda
hrvatskih branitelja iz Domovinskog rata i članova njihovih obitelji, odnosno
od kada će biti prihod branitelja iz Domovinskog rata i članova njihovih
obitelji kojima su dionice prenesene.

Dakle razvidno je da je Republika Hrvatska bila
ovlaštenik prava na dividendu, koja je bila prihod državnog proračuna sve dok
nije osnovan Fond, a na temelju odluke Vlade Republike Hrvatske o prijenosu 7%
dionica Hrvatskih telekomunikacija d.d. ovlaštenici prava na dividendu su novi
vlasnici tih dionica – hrvatski branitelji iz Domovinskog rata i članovi
njihovih obitelji.

Sukladno temeljnom načelu propisa o trgovačkim
društvima, da je dividenda, ako je ostvarena, prihod vlasnika dionica
određenoga trgovačkog društva, utvrđeno je da nema osnove da se dade
vjerodostojno tumačenje članka 3. stavka 2. Zakona o privatizaciji Hrvatskih
telekomunikacija d.d. (»Narodne novine«, br. 65/99. i
68/01.).

2. Ova Odluka objavit će se u »Narodnim
novinama«.

Klasa: 021-12/05-05/20

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-646
## Odluka o imenovanju Glavnog državnog odvjetnika Republike Hrvatske

### NN 28/2006 (13.3.2006.), Odluka o imenovanju Glavnog državnog odvjetnika Republike Hrvatske

# HRVATSKI SABOR

**647**

Na temelju članka 124. stavaka 2. Ustava
Republike Hrvatske i članka 48. stavka 1. Zakona o državnom odvjetništvu
(»Narodne novine«, br. 51/01.), Hrvatski sabor na
sjednici 3. ožujka 2006., donio je

## ODLUKU

### O IMENOVANJU GLAVNOG DRŽAVNOG ODVJETNIKA REPUBLIKE HRVATSKE

Imenuje se MLADEN BAJIĆ Glavnim državnim
odvjetnikom Republike Hrvatske.

Klasa: 021-13/06-10/01

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-647
## Odluka o razrješenju članice Državnog sudbenog vijeća

### NN 28/2006 (13.3.2006.), Odluka o razrješenju članice Državnog sudbenog vijeća

# HRVATSKI SABOR

**648**

Na temelju članka 123. stavka 3. Ustava
Republike Hrvatske i članka 9. stavka 4. podstavka 2. Zakona o Državnom
sudbenom vijeću (»Narodne novine«, br. 58/93.,
49/99., 129/00. i 150/05.), Hrvat­ski sabor na
sjednici 3. ožujka 2006., donio je

## ODLUKU

### O RAZRJEŠENJU ČLANICE DRŽAVNOG SUDBENOG VIJEĆA

Razrješuje se dužnosti članice Državnog sudbenog
vijeća MIR­JA­NA RIGLJAN.

Klasa: 021-13/06-08/13

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-648
## Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

### NN 28/2006 (13.3.2006.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

# HRVATSKI SABOR

**649**

Na temelju članka 80. Ustava Republike Hrvatske
i članka 9. i 11. Zakona o izborima zastupnika u Hrvatski sabor (»Narodne
novine«, br. 116/99., 109/00., 53/03. i 69/03. –
pročišćeni tekst), Hrvatski sabor na sjednici 3. ožujka 2006., donio je

## ODLUKU

### O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Utvrđuje se da 1. ožujka 2006. započinje
mirovanje zastupni­čkog
mandata zastupnika dr. sc.
IVICE MAŠTRUKA. Zastupničku dužnost, sukladno članku 9. stavku 2. Poslovnika
Hrvatskoga sabora, 1. ožujka 2006. započinje obnašati zamjenik zastupnika
ŽELJKO KURTOV.

Klasa: 021-14/06-08/08

Zagreb, 3. ožujka 2006.

HRVATSKI SABOR

Predsjednik

Hrvatskoga sabora

**Vladimir Šeks**, v.
r.

Odluka, NN 28/2006-649
## Odluka o odlikovanju Redom Danice hrvatske s likom Marka Marulića za iznimni doprinos u promociji hrvatske kulture i znanosti u Španjolskoj

### NN 28/2006 (13.3.2006.), Odluka o odlikovanju Redom Danice hrvatske s likom Marka Marulića za iznimni doprinos u promociji hrvatske kulture i znanosti u Španjolskoj

# PREDSJEDNIK REPUBLIKE HRVATSKE

**650**

Na temelju članka 97. Ustava Republike Hrvatske
i članka 2., stavak 1., Zakona o odlikovanjima i priznanjima Republike Hrvatske
(»Narodne novine« broj 20/95), a na prijedlog Državnog povjereništva za
odlikovanja i priznanja, donosim

## ODLUKU

kojom se odlikuju

### REDOM DANICE HRVATSKE S LIKOM MARKA MARULIĆA

za iznimni doprinos u promociji hrvatske kulture
i znanosti u Španjolskoj

1. dr. ISABEL RODŔ DE
LLANZA

2. dr. CARLOS J.
MOREIRO GONZÁLEZ.

Broj: 01-051-06-13-1-1/1,

Zagreb, 22. veljače 2006.

Predsjednik

Republike Hrvatske

**Stjepan Mesić**, v.
r.

Odluka, NN 28/2006-650